༄༅།།མགུར་མའི་སྐོར་ཐར་འདོད་བུང་བའི་གླུ་དབྱངས་
ཞེས་བྱ་བ་བཞུགས་སོ།།
དང་བོ། རི་བོ་དགེ་འཕེལ་གྱི་བསྟོད་པ་ཞེས་བྱ་བ།
ན་མོ་གུ་རུ་ཡ། རྗེ་སྐྱབས་གསུམ་ངོ་བོ་རྡོ་རྗེ་འཆང་།། མཚན་ཡོངས་གྲགས་འཇིགས་མེད་
དབང་བོའི་ཞབས།། ལྷ་འཇམ་དཔལ་གཞོན་ནུའི་སྒྱུ་འཕྲུལ་གར།། རྗེ་བསྟན་པའི་སྒྲོན་མེ་རྣམ་
གཉིས་མཆོད།། དཔལ་མཁས་མང་མདུན་ས་རྒྱལ་བྱེད་ཚལ།། གནས་ཕུན་ཚོགས་བཀྲ་ཤིས་འཁྱིལ་
བའི་འདབ(འདབས)། སྟེང་ཆུ་ལྷའི་ཕྱོགས་མཚམས་དགོང་(དགུང་)སྔོན་ལ།། དཔལ་འཇའ་
ཚོན་སྣ་ལྔའི་གུར་ཁྱིམ་འོག། ཕ་བླ་མའི་བྱིན་གྱིས་བརླབས་པའི་ཞིང་།། རྗེ་གྲུབ་ཆེན་ཉམས་རྟོགས་
འཕེལ་བའི་རི།། ཁྲིམས་རྣམ་དག་གནས་བརྟན་དྲུག་ལྷག་བཅུ།། ཆོས་སྙན་བརྒྱུད་བདུད་རྩིས་
འཚོ་བའི་ཕུག། ཕུ་རྫ་རི་མཐོན་པོའི་རྐེད་ཙམ་ན།། རྗེ་བླ་མའི་སྒྲུབ་ཁང་རྒྱང་གྲགས་ན།། མིག་
ལམ་དུ་སྣང་བའི་མགྲོན་པོ་ཡང༌།། ཆོས་བསྒྲུབ་(སྒྲུབ་)(༢ན)པའི་བག་ཆགས་ཡིད་ལ་འཇོག།
སྟོད་དབྱར་གསུམ་ན་བུན་འཐིབས་པ་ལ།། ཡིད་ངོ་མཚར་འཇའ་ཚོན་སྣ་ཚོགས་འཁྱིལ།། གཏམ་
སྙན་གྲགས་རང་མཚང་འབྲུག་གིས་སྒྲོགས།། ཚེ་མི་རྟག་རོལ་བ་གློག་གིས་རྩེ།། ལོགས་སྤང་ལྗོང་
(ལྗོངས་)སྔོན་པོའི་ནེའུ་སེང་(གསིང་)ལ།། ཤིང་དྲི་ཞིམ་ཕང་ཕུང་འཁྲིགས་པའི་དབུས།། མདངས་
རབ་མཛེས་མེ་ཏོག་སྐྱེད་ཚལ་དུ།། ནད་བརྒྱ་རྩ་འཇོམས་པའི་སྨན་ཀུན་འཁྲུངས།། ཟས་སྦྲང་རྩིར་
ལོངས་སྤྱོད་བུང་བའི་ཚོགས།། སྒྲ་དར་དིར་འཁོར་བཞིན་འཁོར་བཞིན་སྒྲོགས།། བྱ་རྣམ་མང་
དུས་ཀྱི་སྐད་སྙན་བསྒྱུར།། ཡིད་བག་ཕེབས་རི་དྭགས་རྩེད་འཇོས་རྒྱུ།། བཞིན་དྭངས་མ་རྫ་ཆབ་
བསིལ་མའི་ཚོགས།། རྒྱུན་ཆད་མེད་ལྷུང་ལྷུང་སྙན་པས་འབབས(འབབ)།། ཕྱོགས་གཡས་གཡོན་
སྤང་རི་ངོས་གཟར་བོ།། (༢བ) དབྱར་མཐོན་གའི་ནེའུ་སེང་(གསིང་)བརྡལ་བའི་རྩེར།། ཁམས་ཚད་
£2*73889

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
འཇོམས་བསེར་བུའི་ངད་ལྡན་ཞིང་།། དགོང་(དགུང་)སྔོ་བསངས་ནམ་མཁའི་ཕ་མཐའ་ན།། སྤྲིན་
ཁ་དོག་སྣ་ཚོགས་ཆགས་པ་དང་།། གངས་དཀར་བོས་རི་རྣམས་བརྒྱན་པ་དང་།། འབྲོག་གཡང་
ཆགས་བཀོད་པ་སྣ་ཚོགས་པ།། མཐོང་བརྟགས་ན་སྐྱོ་བ་སྣ་ཚོགས་སྟོན།། མདོ་བྱང་ཆུབ་ལུང་རིང་
ལམ་པོ་ཆེ།། དད་འབྱོར་ལྡན་གྲོང་བའི་མི་ཁྱིམ་དང་།། ས་རི་ཀླུང་འབྲས་ཀྱི་སྙེ་མའི་ཚལ།། དཔལ་
སྲིད་ཞིའི་ཕུན་ཚོགས་གཡང་དུ་འཁོར།། ཕུ་འབབ་ཆུ་མི་སྡོད་རྒྱུག་པ་དང་།། དགོང་(དགུང་)
ཆུ་འཛིན་ལང་ལིང་གཡོ་བའི་གར།། ཤིང་མེ་ཏོག་འབྲས་བུས་(བུའི་)འགྱུར་ལྡོག་གིས།། ཆོས་མི་
རྟག་བསྒོམ་པའི་བསྐུལ་(སྐུལ་)མ་བྱེད།། གནས་ནགས་ཚལ་དབེན་ཞིང་ཉམས་རེ་དགའ།། ཟས་
ཆོག་ཤེས་བདུད་རྩིའི་དཔལ་ལ་སྤྱོད།། ལུས་མཐོང་ཆོས་དགེ་བའི་དགའ་སྟོན་ལ།། ཚེ་གང་བོར་
བཞུགས་པའི་དབེན་པ་བ།། དུས་རྒྱུན་དུ་རང་ཤོང་སྐྱིལ་བུའི་ནང་།། གདན་འབོལ་ཆུང་བསམ་
གཏན་སྟེགས་བུ་ལ།། ལུས་རྣམ་སྣང་བཟང་བོའི་འདུག་སྟང་གིས(སྟངས་ཀྱིས)།། སེམས་རྩེ་
གཅིག་ཆོས་དོན་ཡིད་ལ་བྱེད།། སྐབས་འགའ་རེར་ཤིང་ཕུང་བསིལ་གྲིབ་ལ།། རྩ་(རྩྭ་)སྔོ་ལྗང་ལོ་
མའི་གདན་སྟེང་དུ།། ལུས་བག་ཕེབས་སྐྱིལ་མོ་ཀྲུང་བྱས་ནས།། གནས་ཉིན་མོར་སྤྱོད་པའི་རྣལ་འབྱོར་
སྐྱོང་།། སྐབས་འགའ་རེར་སྤང་མཐིལ་ཉམས་དགའ་བར།། སྲིད་འཁོར་བར་ཡིད་འབྱུང་སྙིང་རྗེ་
དང༌།། སེམས་བདེན་སྟོང་སྒྱུ་མ་ལྟ་བུའི་ངང་།། ཆོས་གསུང་རབ་ཁ་དོན་(བཏོན་)བཀླགས་ཤིང་
འཆགས།། སྐབས་འགའ་(༣ན)རེར་ཕན་ཚུན་རི་བོའི་རྩེར།། ལྷ་དཀར་ཕྱོགས་སྐྱོང་བ་གྲངས་
མེད་ལ།། ཆོས་སྡོམ་བཞིའི་སྙན་པ་བདུད་རྩིའི་དབྱངས།། གསང་མཐོན་པོར་བསྒྲགས་ཏེ་སྦྱིན་པ་
བྱེད།། ཚེ་འདི་ཕྱིའི་ལེགས་ཚོགས་ཇི་སྙེད་པ།། མགོན་བཤེས་གཉེན་དྲིན་ལས་འབྱུང་མཁྱེན་ནས།།
སྲོག་ཡོན་དུ་བྱས་ནས་བསྟེན་བྱེད་ན།། ནོར་ཟང་ཟིང་གཡོ་བ་སྨོས་ཅི་དགོས།། སྡིག་མི་དགེའི་
ལོག་འཚོ་དང་བྲལ་བའི།། ཆོས་སྒྲུབ་པའི་མཐུན་རྐྱེན་གང་དགོས་པ།། ཁྲིམས་རྣམ་པར་དག་པའི་
དགེ་འབྲས་ལ།། འབད་རྩོལ་བ་མེད་པར་ངང་གིས་འབྱུང་།། སེམས་མི་དགེའི་དབེན་པའི་སྐལ་ལྡན་
རྣམས།། རྗེ་དབེན་ས་གོང་མའི་སྙན་བརྒྱུད་ཀྱིས།། མཆོག་དབེན་གསུམ་ཚེ་འདིར་ཐོབ་(འཐོབ་
)འདོད་ན།། གནས་དབེན་པ་འདི་འདྲ་བསྟེན་ན་ལེགས།། འཕྲལ་ལུས་སེམས་སྣང་བ་བདེ་བའི་
རི།། ཡུན་དམ་ཆོས་དགེ་སྦྱོར་འཕེལ་བའི་ས།། ཕུགས་བླ་མེད་བྱང་ཆུབ་ཐོབ་(འཐོབ་)པའི་གནས།།
,8274ཧུ

༄༅། །མགུར་མའི་སྐོར་ཐར་འདོད་བུང་པའི་གླུ་དབྱངས།
གནས་ཁྱད་འཕགས་འདི་འདྲ་གཞན་ན་གང་།། དཔལ་རི་བོ་དགེ་འཕེལ་བསྟོད་པ་ཡིས།། དཔལ་
དགེ་བ་བདག་གིས་གང་ཐོབ་པ།། དཔལ་མཉམ་མེད་དགེ་ལྡན་སྙན་བརྒྱུད་ཀྱི།། དཔལ་ཟུང་
འཇུག་གོ་འཕང་མྱུར་ཐོབ་ཤོག །
ཅེས་པ་འདི་ནི་འགའ་ཞིག་གིས་བསྐུལ་ཞིང་(ཅིང་)རང་ཉིད་ཀྱང་སེམས་སྤྲོ་བས་དྲངས་ཏེ། གདན་ས་ཆེན་པོ་བཀྲ་ཤིས་འཁྱིལ་གྱི་ཁྲི་
ཟུར་མཁན་པོ་གྲགས་པ་རྒྱལ་མཚན་གྱིས་སྦྱར་པའོ། །
གཉིས་པ། བླ་མའི་བཀའ་དྲིན་དྲན་པའི་གདུང་དབྱངས།
མགོན་དུས་གསུམ་རྒྱལ་བ་བསྐྱེད་པའི་ཡབ།།
ལྷ་དྲག་པོའི་ཚུལ་བཟུང་གཤིན་རྗེའི་
གཤེད།། དེང་ངུར་སྨྲིག་རྣམ་(༣བ)རོལ་བླ་མ་རྗེ།། འབང་(འབངས་)དད་ལྡན་སྤྱི་གཙུག་རྒྱན་དུ་
བཞུགས།། དུས་དེ་རིང་ཉམས་དགའི་ཉི་མ་ལ།། རྗེ་བླ་མའི་རྣམ་ཐར་མཐའ་དག་དྲན།། དགོས་
རང་ལ་བཀའ་དྲིན་ཆེ་ཚུལ་དྲན།། དེ་དྲན་པས་གདུང་བའི་དབྱངས་འདི་འབུལ།། རྗེ་དྲན་ནོ་རྡོ་
རྗེ་འཆང་དབང་དྲན།། དེ་གདུལ་བྱའི་དཔལ་དུ་བྱོན་ཚུལ་དྲན།། ཕ་དྲན་ནོ་ཧེ་རུ་ཀ་དཔལ་དྲན།།
དེ་དགེ་སློང་གཟུགས་སུ་བྱོན་ཚུལ་དྲན།། ཕ་དྲན་ནོ་བློ་བཟང་གྲགས་པ་དྲན།། སླར་བསྟན་འགྲོའི་
མགོན་དུ་ཕེབས་ཚུལ་དྲན།། ཕ་དྲན་ནོ་རྒྱལ་བ་སྲས་བཅས་དྲན།། དེ་རིམ་བཞིན་སྐུ་ལ་བཞུགས་
ཚུལ་དྲན།། ཕ་དྲན་ནོ་དཀོན་མཆོག་རྣམ་གསུམ་དྲན།། ཞིང་སྐྱབས་མཆོག་ཀུན་འདུས་ཡིན་ཚུལ་
དྲན།། སྐྱོན་ཀུན་ཟད་ཡོན་ཏན་ཀུན་ལྡན་དྲན།། ཆོས་འཆད་རྩོད་རྩོམ་གསུམ་གནང་ཚུལ་དྲན།།
བསྟན་བཤད་དང་སྒྲུབ་པས་བཟུང་ཚུལ་དྲན།། ཁོང་དད་ལྡན་ཚོགས་རྣམས་སྐྱོངས་(སྐྱོང་)ཚུལ་
དྲན།། དགོས་རང་ཉིད་རྗེས་སུ་བཟུང་ཚུལ་དྲན།། ཆོས་མདོ་སྔགས་བདུད་རྩི་སྩལ་(བསྩལ་)ཚུལ་
དྲན།། རྒྱུད་འདུལ་ཐབས་ཞལ་ཏ་མཛད་ཚུལ་དྲན།། བུ་དད་ལྡན་མདུན་ཀྱི་མཁའ་དབྱིངས་སུ།།
རྒྱུ་ཀུན་བཟང་མཆོད་སྤྲིན་རྒྱ་མཚོ་འབུལ།། ཁྲི་འོད་འབར་པད་ཟླའི་གདན་སྟེང་དུ།། ཕྱི་ངུར་སྨྲིག་
གོས་ཀྱིས་རྣམ་པར་མཛེས།། ནང་བདེ་གཤེགས་འདུས་པའི་བདག་ཉིད་ལ།། བདག་སྒོ་གསུམ་
གུས་པས་ཕྱག་འཚལ་ལོ།། ཕ་བླ་མའི་ཟུང་འཇུག་རྡོ་རྗེའི་སྐུ།། མ་མཁའ་མཉམ་འགྲོ་བའི་ཞིང་
8275.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
མཆོག་དང་།། དཔལ་བསྟན་དང་འགྲོ་བའི་རྩ་ལག་ཏུ།། དུས་བསྐལ་བརྒྱར་མི་གཡོ་(༤ན)བརྟན་
བཞུགས་ནས།། ལུས་ལོངས་སྤྱོད་དུས་གསུམ་དགེ་བའི་ཚོགས།། རྗེ་བླ་མ་ཁྱོད་རང་མཉེས་ཕྱིར་
འབུལ།། ཐུགས་བརྩེ་བས་དགྱེས་བཞིན་བཞེས་ནས་ཀྱང་།། ཕ་བསྐལ་བརྒྱར་བཞུགས་པའི་ཞལ་
བཞེས་སྩོལ།། མདངས་དམར་སེར་འོད་ལྡན་ལྷ་ཡི་གོས།། སྟེང་ཡིད་འོང་འཁོར་ལོའི་རི་མོ་ཅན།།
སྣེ་ཁ་ཚང་(ཚར་)སྲིད་དུ་རིང་བ་དང་།། མདོག་དྲི་མེད་ལྷ་དར་ཟུང་དང་བཅས།། སྒྲོན་ཟླ་བའི་
བཟང་བོ་གསུམ་པའི་ཉིན།། གནས་དགའ་ལྡན་ཟུང་འཇུག་ཕོ་བྲང་ནས།། འབང་(འབངས་)དད་
ལྡན་གྲགས་པ་རྒྱལ་མཚན་གྱིས།། རྗེ་བླ་མའི་སྤྱན་སྔར་གུས་པས་ཕུལ། །
བསྟན་པའི་སྒྲོན་མེ་དཔལ་བཟང་བོའི་སྤྱན་སྔར་ཕུལ་བའོ།།
གསུམ་པ། བླ་མ་དྲན་པའི་རྣལ་འབྱོར་སྐུལ་བའི་གསོལ་འདེབས།
ཐུགས་མཁྱེན་བརྩེ་དྲན་པས་གདུང་བ་སེལ།། སྐུ་མཐོང་བས་འཁོར་བའི་འཇིགས་ལས་
སྐྱོབས(སྐྱོབ)།། གསུང་དྲུག་ཅུའི་དབྱངས་སྙན་ཆོས་སྒྲ་སྒྲོགས།། ཕ་འཇམ་དཔལ་རྒྱ་མཚོའི་ཞབས་
ལ་འདུད།། ཚེ་འདི་ཕྱི་བར་དོའི་གནས་སྐབས་སུ།། ལས་སྐྱིད་སྡུག་ལེགས་ཉེས་ཅི་བྱུང་ཡང་།།
སྐྱབས་ཀུན་འདུས་བླ་མ་ཁྱེད་ལ་རེ།། བདག་སྒོ་གསུམ་བྱིན་གྱིས་བརླབ་ཏུ་གསོལ།། དཔལ་ཟུང་
འཇུག་བདེ་ཆེན་དབྱིངས་ཉིད་ལས།། སྐུ་ཞི་ཁྲོ་རབ་འབྱམས་མཐའ་ཀླས་པའི།། མགོན་ཡི་དམ་ལྷ་
ཡང་ཁྱེད་ལ་རེ།། མཆོག་ཐུན་མོང་དངོས་གྲུབ་སྩལ་ཏུ་གསོལ།། ལམ་སྤང་རྟོགས་ཡོན་ཏན་ཀུན་
རྫོགས་པའི།། སྐྱབས་སངས་རྒྱས་ཀུན་གྱི་ངོ་བོ་ཉིད།། ཆོས་དགེ་འདུན་ཚོགས་ཀྱང་ཁྱེད་ལ་རེ།།
རྒྱུད་སྨིན་ཅིང་གྲོལ་བར་བྱིན་གྱིས་རློབས།། ངག་སྨྲ་(༤བ)བསམ་བརྗོད་དུ་མེད་པ་ཡི།། སེམས་
ལྷན་སྐྱེས་བདེ་ཆེན་འབྱུང་བའི་གནས།། མ་མཁའ་འགྲོའི་གྲོགས་ཀྱང་ཁྱེད་ལ་རེ།། ལམ་དགའ་
བཞིའི་བདེ་བ་བསྐྱེད་དུ་གསོལ།། སྐུ་ཁྲོས་པ་གར་དགུའི་ཉམས་དང་ལྡན།། གསུང་དྲག་ཤུལ་
བདུད་སྡེ་ཐལ་བར་རློག། དཔལ་རྡོ་རྗེའི་སྲུང་མ་ཁྱེད་ལ་རེ།། ཡིད་ཅི་འདོད་འཕྲིན་ལས་བསྒྲུབ་ཏུ་
གསོལ།། བདག་འདི་ཕྱི་བར་དོའི་དུས་ཀུན་ཏུ།། གནས་མཐོ་དམན་སྐྱིད་སྡུག་ཅིར་འགྱུར་ཡང་།། བློ་
27666

༄༄༅། །མགུར་མའི་སྐོར་ཐར་འདོད་བུང་བའི་གླུ་དབྱངས།
ཞེ་ཕུག་(ཕུགས་)གཏོད་ས་བླ་མ་ལས།། གཞན་མེད་དོ་བརྩེ་བས་བསྐྱབ་ཏུ་གསོལ།། ཚེ་འདི་སྣང་
ཆོས་བརྒྱད་རྣམ་གཡེང་དང་།། རྟེན་དོན་མེད་བཏང་བས་སྐྱོ་བ་སྐྱེ།། ད་བསྟེན་པས་བསླུ་བ་མེད་
པ་ཡི།། སྐྱབས་བླ་མ་མཁྱེན་ནོ་ཐུགས་རྗེས་གཟིགས།། ལས་དགེ་སྡིག་རྩ་བ་རང་སེམས་འདི།། རྐྱེན་
ཉོན་མོངས་དབང་དུ་མི་འགྲོ་བར།། ཆོས་དགེ་བའི་ཕྱོགས་སུ་ཁ་བསྒྱུར་བའི།། དྲན་ཤེས་བཞིན་
སྲུང་བར་བྱིན་གྱིས་རློབས།། ཕ་བླ་མ་དྲན་པའི་མོས་གུས་ཀྱི།། ཡིད་རྩེ་གཅིག་དད་པའི་སྣང་བ་ལ།།
ཡུལ་གང་སྣང་བླ་མའི་རྣམ་རོལ་ཏུ(དུ)། ཞལ་མཇལ་བའི་རྣལ་འབྱོར་ལྷུར་ལེན་ཤོག། ཕ་གངས་
རིའི་མགོན་པོ་ཐུགས་རྗེ་ཅན།། བུ་སྐལ་ལྡན་བདག་དང་བདག་འདྲའི་འགྲོ།། དུས་ནམ་ཡང་མི་
འབྲལ་རྗེས་བཟུང་སྟེ།། མཆོག་མྱུར་དུ་ཐོབ་པའི་དངོས་གྲུབ་སྩོལ། །
ཞེས་(ཅེས་)པ་འདི་ནི་ལུང་རྟོགས་ཡོན་ཏན་གྱིས་མངོན་པར་མཛེས་པའི་སྡོང་ངེ་བླ་མ་བསྟན་པ་དར་རྒྱས་ཀྱིས་ཡང་ཡང་བསྐུལ་བའི་
ངོ་མ་ཆོག་པར། རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པའོ།།
བཞི་བ། བླ་མ་མགོན་པོ་དབྱེར་མེད་ལ་གསོལ་བ་འདེབས་པའི་
མགུར་དབྱངས་དངོས་གྲུབ་ཀུན་འབྱུང་ཞེས་བྱ་བ།
གནས་སྤྱི་གཙུག་(༥ན)བདེ་ཆེན་འཁོར་ལོའི་སྟེང་།། གདན་པདྨ་ཉི་ཟླའི་ཟེའུ་འབྲུ་ལ།།
ཕ་བླ་མ་མགོན་པོ་དབྱེར་མེད་བཞུགས།། བུ་ཐ་ཤལ་བདག་ལ་ཐུགས་རྗེས་གཟིགས།། ཆེས་རྙེད་
དཀའ་དོན་ཆེ་དལ་འབྱོར་ལུས།། དུས་ད་རེ་(རེས་)ཙམ་ཞིག་རྙེད་པ་འདི།། དགྲ་རྣམ་གཡེང་
དབང་དུ་མ་སོང་བར།། ཆོས་སྙིང་བོ་ལོན་པར་བྱིན་གྱིས་རློབས།། ནོར་ལོངས་སྤྱོད་འཕེལ་སྲུང་
བྱ་བྱེད་གཅིག། གནས་འཁོར་གཡོག་ངོ་སྲུང་སེམས་འཛིན་གཉིས།། གཉིད་ལོང་གཏམ་ཁེ་ཚོང་
འདུ་འཛི་གསུམ།། དགྲ་འདི་གསུམ་འཇོམས་པར་བྱིན་གྱིས་རློབས།། ཡུལ་སྤང་ལྗོང་(ལྗོངས་)ནེའུ་སེང་
(གསིང་)ཉམས་དགའ་ཞིང་།། ཚོན་སྣ་ཚོགས་བཀོད་པའི་མེ་ཏོག་བཀྲ།། སྐད་སྙན་པར་སྒྲོགས་
པའི་འདབ་ཆགས་ལྡིང༌།། གནས་དབེན་པའི་སྐྱེད་ཚལ་ཡིད་འོང་བར།། སྐྱབས་དཀོན་མཆོག་
གསུམ་ལ་ཡིད་གཏད་ནས།། ལས་དཀར་ནག་བླང་དོར་ཚུལ་བཞིན་བསྒྲུབས།། ལམ་བསླབ་གསུམ་
g%277}

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་བཞུགས་སོ།།
རྒྱལ་མཚན་འཛིན་པ་ཡིས།། ཚེ་དོན་ལྡན་ཐོབ་(འཐོབ་)པར་བྱིན་གྱིས་རློབས།། ཕ་བླ་མའི་ཞལ་
གདམས་ཟབ་མོའི་དོན།། ལམ་རིམ་པ་གཉིས་ཀྱི་ཉམས་ལེན་ལ།། ཡིད་གཅིག་ཏུ་གཏད་པའི་སྒྲུབ་
པ་ཡིས།། དུས་ཉིན་མཚན་འདའ་བར་བྱིན་གྱིས་རློབས།། ཕྱག་སྐོར་བ་ཅི་ལྕོགས་མཎྜལ་འབུལ།།
སྔགས་ཟབ་མོ་བཟླས་བརྗོད་རྒྱུན་མི་འཆད།། བྱམས་སྙིང་རྗེ་བྱང་སེམས་རྒྱུན་དུ་སྒོམས(སྒོམ)།།
ཕྱིའི་སྒོ་གསུམ་ཆོས་མཐུན་བྱིན་གྱིས་